Врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од Ш.М. од Скопје, поднесена против ВИП Пошта ДООЕЛ Скопје, по предметот Барање за пристап до информации од јавен карактер, Директорот на Агенцијата за заштита на правото на слободен пристап до информациите од јавен карактер на \_\_.\_\_.2022 година, го донесе следното

**Р Е Ш Е Н И Е**

Жалбата од Ш.М. од Скопје, поднесена против ВИП Пошта ДООЕЛ Скопје, заведена во архивата на Агенцијата за заштита на правото на слободен пристап до информации од јавен карактер под бр. 08-153 на 11.05.2022 година, **СЕ ОТФРЛА како недопуштена**.

**О Б Р А З Л О Ж Е Н И Е**

Ш. М. од Скопје, на 11.04.2022 година до ВИП Пошта ДООЕЛ Скопје поднел Барање за пристап до информации од јавен карактер заведен под бр.03-05/1, со кое побарал поѓта да му се достави фотокопија од следната информација:

“Од Вас Вип Пошта ДООЕЛ Скопје барам информација за тоа што се случило со тоа што не сум ја добил поштенска пратка од извршителот Благоја Каламатиев заведен под негов арх. И. Бр. 1362/2022 година“.

Агенцијата за заштита на правото на слободен пристап до информации од јавен карактер, постапувајќи по наведената Жалба, **истата ја отфрли како недопуштена**, поради следното:

Согласно член 16 став 3 од законот за слободен пристап до информации од јавен карактер, „Барањето содржи назив на имателот на информацијата...“.

Во конкретниот случај како имател на информации е наведен “ВИП Пошта ДООЕЛ Скопје“, односно субјект кој не се наоѓа на Листата на иматели на информации изготвена од Агенцијата за заштита на правото на слободен пристап до информациите од јавен карактер.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Жалбата на жалителот не е поднесена против имател на информации, поради што истата ја отфрли како недопуштена.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

Решено во Агенцијата за заштита на правото на слободен пристап до информациите од јавен карактер на \_\_.\_\_.2022 година, под бр.08-153.

**Директор,**

**Пламенка Бојчева**